smcproject/ml-wiki-sentences huggingface dataset:
താഴെ പറയുന്ന രണ്ട് ജനുസുകളും നാല് ഇനം ആൽഗകളും നാൻസി ആഡംസിന്റെ പേരിലാണ് അറിയപ്പെടുന്നത്: ആഡംസിയെല്ല – ചുവന്ന ആൽഗകളുടെ ഒരു ജനുസ്സ് നാൻസിത്താലിയ - ചുവന്ന ആൽഗകളുടെ ഒരു ജനുസ്സ് ലെസോനിയ ആഡംസിയേ – ഒരു ഇനം തവിട്ട് ആൽഗകൾ ലിസിതിയ അഡാംസിയ – ഒരു ഇനം തവിട്ട് ആൽഗകൾ ഫൈകോഡ്രിസ് അഡാംസിയ – ഒരു ഇനം തവിട്ട് ആൽഗകൾ പോളിസിഫോണിയ അഡാംസിയ –ഒരു ഇനം തവിട്ട് ആൽഗകൾ നാൻസി ആഡംസ് പേരിട്ട സ്പീഷീസുകളുടെ പട്ടിക
ഉറവിടം: ആൻ്റിതാംനിയോണല്ല അഡ്നാറ്റ (ജെ.അഗർദ്) എൻ.എം.ആഡംസ് കാലോഫിലിസ് ആംഗുസ്റ്റിഫ്രോൺസ് (ഹുക്ക്.എഫ്. ഹാർവ്.) സൗത്ത് എൻ.എം.ആഡംസ് എറിത്രോട്രീഷ്യ ഫോളിഫോർമിസ് സൗത്ത് എൻ.എം.ആഡംസ് നെസോഫില ഹോഗാർഡി ഡബ്ല്യു.എ.നെൽസൺ എൻ.എം.ആഡംസ് പ്ലോകാമിയം മൈക്രോക്ലാഡിയോയിഡുകൾ സൗത്ത് എൻ.എം.ആഡംസ് പോളിസിഫോണിയ പെർണക്കോള എൻ.എം.ആഡംസ് ഗിഗാർട്ടിന ഡിലറ്റാറ്റ (ഹുക്ക്.എഫ്. ഹാർവ്.) എൻ.എം.ആഡംസ് ക്ലിഡോഫില്ലൺ കാസ്പർ (ഡബ്ല്യു.എ.നെൽസൺ എൻ.എം.ആഡംസ്) ഡബ്ല്യു.എ.നെൽസൺ ഹാലോപ്റ്റെറിസ് വിർഗാറ്റ (ഹുക്ക്.എഫ്. ഹാർവ്.) എൻ.എം.ആഡംസ് സ്ട്രെബ്ലോക്ലാഡിയ മുള്ളേരിയാന ((ജെ.അഗർദ്) എൽ.ഇ.
ഫിലിപ്‌സ്, ഹോമ്മേഴ്‌സ്.
, എൻ.എം.ആഡംസ് ഡബ്ല്യു.എ.നെൽസൺ മരണം
2007 മാർച്ച് 27 ന് ന്യൂസിലാൻഡിലെ വെല്ലിംഗ്ടണിലെ കരോറിയിൽ വച്ച് നാൻസി ആഡംസ് അന്തരിച്ചു.
മരണസമയത്ത് അവർക്ക് 80 വയസ്സായിരുന്നു.
അവരുടെ സസ്യശാസ്ത്ര മാതൃകകളും ആദ്യകാല പെയിന്റിംഗുകൾ, ഡ്രോയിംഗുകൾ, ചിത്രങ്ങൾ, എഴുത്തുകൾ എന്നിവയുൾപ്പെടെയുള്ള ചരിത്രരേഖകൾ ടെ പാപ്പയിലാണ് സൂക്ഷിച്ചിരിക്കുന്നത്.
കരോറി സെമിത്തേരിയിലാണ് അവരെ സംസ്കരിച്ചിരിക്കുന്നത്.
നാൻസി ആഡംസിന്റെ സസ്യശാസ്ത്ര ചിത്രീകരണ ഗാലറി ന്യൂസിലാൻഡിലെ വൈൽഡ് ഫ്ലവേഴ്‌സിൽ നിന്നുള്ള പ്ലേറ്റ് 7 (1970) കടൽപ്പായൽ ജലച്ചായചിത്രം (1989) സീവീഡ്‌സ് ഓഫ് ന്യൂസിലാൻഡ് (1994) എന്നതിൽ നിന്നുള്ള പ്ലേറ്റ് 105.
സീവീഡ്‌സ് ഓഫ് ന്യൂസിലാൻഡ് (1994) എന്നതിൽ നിന്നുള്ള പ്ലേറ്റ് 68.
വൈൽഡ് ഫ്ലവേഴ്സ് ഇൻ ന്യൂസിലാൻഡ് (1970) എന്ന ചിത്രത്തിലെ പ്ലേറ്റ് 8 ഗ്രന്ഥസൂചിക ന്യൂസിലൻഡിലെ മരങ്ങളും കുറ്റിച്ചെടികളും , എ. എൽ. പൂളും നാൻസി എം. ആഡംസും ചേർന്ന്, 1963 ന്യൂസിലൻഡിലെ പർവത പൂക്കൾ , 1980 ന്യൂസിലൻഡിലെ കാട്ടുപൂക്കൾ , 1980 ന്യൂസിലൻഡിലെ കടൽപ്പായൽ: ചിത്രീകരിച്ച ഒരു ഗൈഡ് , 1994 N.M.Adams എന്നാണ് സസ്യശാസ്ത്രസംബന്ധിയായ കാര്യങ്ങളിൽ ഇദ്ദേഹത്തെ പരാമർശിക്കുമ്പോൾ ഉപയോഗിക്കുന്ന ചുരുക്കെഴുത്ത്.
അവലംബം പുറം കണ്ണികൾ Wikimedia Commons has media related to Nancy Adams .
Biography of Nancy Adams in Te Ara Encyclopedia of New Zealand Biography of Nancy Adams at  Museum of New Zealand Te Papa Tongarewa Te Papa blog on Adams' work on Three Kings Islands Te Papa hub on Nancy Adams at Te Papa Interview with Kate Hannah, author of Adams' biography on Te Ara RNZ, 27 June 2019
അനു അനന്തൻ
ദക്ഷിണേന്ത്യയിലെ ഏറ്റവും പ്രശസ്തമായ തീർത്ഥാടന കേന്ദ്രങ്ങളിലൊന്നായ ശബരിമല ക്ഷേത്രം ഉൾപ്പെടെ 1000-ൽ അധികം  കൊടിമരങ്ങളുടെ നിർമ്മാണത്തിന് നേതൃത്വം നൽകിയ പ്രശസ്ത ക്ഷേത്രശിൽപിയും എഴുത്തുകാരനും  ഡോക്യുമെന്റേറിയനുമാണ് അനു അനന്തൻ .
തിരുവിതാംകൂർ രാജാക്കന്മാർ തമിഴ്‌നാട്ടിലെ ശങ്കരൻ കോവിൽ എന്ന സ്ഥലത്തുനിന്നും വരുത്തിയ ക്ഷേത്രശില്പികളുടെ കുടുംബത്തിൽ പരുമല കാട്ടുമ്പുറത്ത്  അനന്തൻ ആചാരിയുടെയും പുഷ്പകുമാരിയുടെയും മകനായി ജനിച്ചു.
പരുമല ഗുഡ് ഷെപ്പേർഡ് ഇംഗ്ലീഷ് മീഡിയം സ്‌കൂൾ, ശ്രീ ഭുവനേശ്വരി ഇംഗ്ലീഷ് മീഡിയം ഹൈസ്‌കൂൾ, മഹാത്മാ ബോയ്സ് സ്‌കൂളിലുമായി സ്‌കൂൾ വിദ്യാഭ്യാസം നേടിയതിനുശേഷം ഡിബി പമ്പ കോളേജിൽ നിന്നും ഗണിതശാസ്ത്രത്തിൽ ബിരുദം നേടി.
കുലത്തൊഴിലിലേക്ക്
പൂർവികരുടെ പാരമ്പര്യത്തെ പിന്തുടർന്ന് ബാല്യത്തിലെ തന്നെ പിതാവിനോടൊത്ത് ശില്പവിദ്യ അഭ്യസിച്ചുതുടങ്ങുകയും വിദ്യാഭ്യാസാനന്തരം മുഴുവൻ സമയ ശില്പവേലയിൽ മുഴുകുകയും ചെയ്തു.
'മണിമണ്ഡപം ആൻഡ്  തങ്കധ്വജം' എന്ന എന്ന ഇംഗ്ലീഷ് രചന  ഹൈദരാബാദിലെ ബ്ലൂ റോസ് പുബ്ലിഷേഴ്‌സും 'അയ്യപ്പനും ശില്പിയും എന്ന പുസ്തകം മലയാളത്തിൽ ഡിസി ബുക്‌സും പ്രസിദ്ധീകരിച്ചു.
ദൃശ്യമാദ്ധ്യമരംഗം
അനു അനന്തൻ ഏഷ്യാനെറ്റ് ചാനലിൽ ക്ളാസ്സ്‌മേറ്റ്സ് എന്ന പരിപാടിയിൽ അവതാരകനായി പ്രത്യക്ഷപ്പെട്ടിരുന്നു.
തന്റെ ക്ഷേത്ര ശില്പകലാരംഗത്തെ അനുഭവങ്ങളും പരമ്പരാഗതമായി കൈമാറിയ അറിവുകളും ആസ്പദമാക്കി രചിച്ച് സംവിധാനം ചെയ്തതതാണ്   'ശബരീശന്റെ ധ്വജസ്തംഭം' എന്ന ഡോക്യുമെന്ററി ചിത്രം.
2017-ൽ ശബരിമല ക്ഷേത്രത്തിലെ കൊടിമരം പുതുക്കിപ്പണിത്തോടനുബന്ധിച്ചു നടന്ന  ഉത്സവപരിപാടിയെയും ഇന്ത്യൻ വാസ്തുവിദ്യാ രംഗത്തെ പല പ്രാചീന അറിവുകളെയും ആസ്പദമാക്കിയാണ് അനു അനന്തന്റെ 'അയ്യപ്പനും ശിൽപിയും' എന്ന പുസ്തകവും  'ശബരീശന്റെ ധ്വജസ്തംഭം' എന്ന ഡോക്യുമെന്ററിയും.
നൂറ്റാണ്ടുകൾ പഴക്കമുള്ള കൊടിമരത്തിന്റെ കേടുപാടുകൾ ശ്രദ്ധയിൽപ്പെട്ടതിനെ തുടർന്നാണ് തിരുവിതാംകൂർ ദേവസ്വം ബോർഡ് പുനഃസ്ഥാപിക്കാൻ തീരുമാനിച്ചത്.
പരുമല അനന്തൻ ആചാരിയെ മുഖ്യശില്പിയായി നിയമിച്ചു.
കൊടിമരത്തിന് അനുയോജ്യമായ മരം കണ്ടെത്തുകയായിരുന്നു അടുത്ത ഘട്ടം.
നിരവധി അന്വേഷണങ്ങൾക്കൊടുവിൽ കോന്നി വനത്തിൽ നിന്ന് പ്രത്യേകതകളുള്ള ഒരു തടി തിരഞ്ഞെടുത്തു.
പാരമ്പര്യ ആചാരമനുസരിച്ച് ക്ഷേത്ര കൊടിമരത്തിന് മരം മുറിക്കുന്നതിന് പ്രത്യേക ചടങ്ങുകൾ ഉണ്ട്.
പ്രധാന ശില്പിയും സംഘവും വനത്തിൽ ചുറ്റിനടന്ന് പ്രകൃതിയെ നിരീക്ഷിക്കണം.
അതിനു ശേഷം പ്രസ്തുത വൃക്ഷത്തെ സമീപിച്ച് അതിൽ വസിക്കുന്ന പക്ഷിമൃഗാദികളോടും അടുത്തുള്ള മരങ്ങളോടും ചില ‘മന്ത്രങ്ങൾ’ ജപിച്ച് പ്രതീകാത്മകമായി അനുവാദം വാങ്ങണം.
അന്ന് രാത്രി ആ മരത്തിന്റെ ചുവട്ടിൽ ഉറങ്ങണം.
അടുത്ത ദിവസം രാവിലെ മരംമുറിക്കൽ ആരംഭിക്കാം.
തടി നിലത്തു തൊടാതെ താങ്ങി പണിശാലയിലേക്ക് കൊണ്ടുപോകണം എന്നതാണ് ശാസ്ത്രവിധി.
പണിശാലയിലെത്തിക്കുന്ന മരം മുറിച്ച് തൊലികളഞ്ഞ് മഞ്ഞളും പച്ച കർപ്പൂരും പുരട്ടി ഉണക്കിയെടുക്കും.
കൊടിമരത്തിന്റെ പ്രവർത്തനം ഒരു പണിശാലയിൽ മാത്രം ഒതുങ്ങുന്നില്ല.
തൃപ്പള്ളൂർ സദാശിവൻ ആചാരിയുടെ പണിപ്പുരയിൽ കൊടിമരത്തിനുള്ള ആധാരശില (ആധാരശില) കൊത്തി മിനുക്കിയെടുത്തു.
വടശ്ശേരിക്കര, അംബാസമുദ്രം, തെങ്കാശി, നാഗർകോവിൽ എന്നിവിടങ്ങളിൽ നിന്നുള്ള കല്ലുകൾ നാല് ദിക്കുകളിൽ നിന്നും വിധിപോലെ  കൊണ്ടുവന്നു.
അതിനുശേഷം, മരം ആറുമാസം എണ്ണയിൽ മുക്കിവയ്ക്കണം.
എണ്ണ നിറച്ച നീണ്ട ടാങ്കിനെ എണ്ണത്തോണി എന്ന് വിളിക്കുന്നു.
മുക്കി വയ്ക്കുന്ന പ്രവൃത്തി തൈലാധിവാസം എന്നാണ് അറിയപ്പെടുന്നത്.
അത്തി, ഇത്തി  ഫിക്കസ് റിലിജിയോസ, ദശമന്തി, സോസുറിയ ലാപ്പ, ചന്ദനം തുടങ്ങി മുപ്പത്തിയഞ്ചോളം ഔഷധസസ്യങ്ങളിൽ നിന്ന് വേർതിരിച്ചെടുത്ത എണ്ണയാണ് ഈ പ്രക്രിയയിൽ ഉപയോഗിക്കുന്നത്.
എൺപത് വീപ്പ എണ്ണയാണ് ഇതിനായി വേണ്ടിവന്നത്.
കൊടിമരത്തിന്റെ അടിഭാഗം ദീർഘചതുരാകൃതിയിലാണ്, അത് ബ്രഹ്മമായും അടുത്ത ഭാഗം എട്ട് മുഖങ്ങളായും മുകൾഭാഗം വൃത്താകൃതിയിലുമാണ് നിർമ്മിച്ചിരിക്കുന്നത്, യഥാക്രമം വിഷ്ണു, ശിവൻ മുഖങ്ങളായി കണക്കാക്കപ്പെടുന്നു.
ഹരിയാനയിലെ ജഗാദ്രിയിൽ നിന്നാണ് ചെമ്പ് കൊണ്ടുവന്നത്.
തടിയിൽ ചെമ്പ് വളയങ്ങൾ ഘടിപ്പിച്ച ശേഷം, സ്വർണ്ണ പാളികൾ റിബണുകളുടെ രൂപത്തിൽ ഒട്ടിക്കുന്നു.
ഓരോ പ്രത്യേക സ്ഥലത്തുനിന്നും ഇവയെല്ലാം കൊണ്ടുവന്നതിന് ചരിത്രപരമായ ചില കാരണങ്ങളുമുണ്ട്.
ശിവൻ, വിഷ്ണു, അയ്യപ്പൻ എന്നിവരുടെ സ്തുതികളും ആയുധങ്ങളും ലോഹങ്ങളിൽ കലാപരമായി കൊത്തിയെടുത്തിട്ടുണ്ട്.
സീസൺ ചെയ്ത മരത്തിന്റേയും ലോഹത്തിന്റേയും ഉയർന്ന ഈട് കാരണം ഇവിടെ ഒരു കൊടിമരത്തിന്റെ അടുത്ത പുനർനിർമ്മാണത്തിന് ഒരുപക്ഷേ നൂറ്റാണ്ടുകൾ എടുത്തേക്കാം.
2017 ജൂൺ 25 ന് നടന്ന പതാക ഉയർത്തൽ ചടങ്ങിൽ, പ്രധാന ശില്പിയുടെ അനന്തരാവകാശി എന്ന നിലയിലും നിരവധി ക്ഷേത്ര ശിൽപങ്ങളുടെ സംഭാവനകളെ പരിഗണിച്ചും സ്വർണ്ണ 'വാജിവാഹനം' ( സ്വാമി അയ്യപ്പന്റെ കുതിരവാഹനശിൽപം) കൊടിമരത്തിന്റെ മുകളിൽ വഹിക്കാനുള്ള അപൂർവ അവസരം അനു അനന്തന് ലഭിച്ചു.
2022 നവംബർ 16 ന് തിരുവിതാംകൂർ ദേവസ്വം ബോർഡ് പ്രത്യേക അവാർഡ് നൽകി ആദരിച്ചു.
അനു അനന്തൻ ചെന്നൈ സ്വദേശിനിയായ ഡോ. ലക്ഷ്മിയെ വിവാഹം കഴിച്ചു.
കാശിനാഥൻ മകനാണ്.
↑ ↑ ↑ ↑ ↑ ↑ {{ cite web }} : zero width space character in | title= at position 27 ( help )
ഇൻഫോസിസ് ഇംഗ്ലീഷ് വിലാസം https://ml.wikipedia.org/wiki/Infosys ഇൻഫോസിസിന്റെ ബാംഗ്ലൂരിലെ കോർപ്പറേറ്റ് ഹെഡ് ഓഫീസ്
ഇന്ത്യയിലെ രണ്ടാമത്തെ വലിയ ഐടി കമ്പനിയാണ് ഇൻഫോസിസ്.
ഡോ.എൻ.ആർ. നാരായണമൂർത്തിയുടെ നേതൃത്വത്തിൽ 1981 ൽ സ്ഥാപിക്കപ്പെട്ട വിവരസാങ്കേതിക വിദ്യാ മേഖലയിലെ കമ്പനിയാണ് ഇൻഫോസിസ് ലിമിറ്റഡ് (മുന്‌പ് ഇൻഫോസിസ് ടെക്നോളജീസ് ലിമിറ്റഡ് ).
ഇൻഡ്യയിലെ ബാംഗ്ലൂരിൽ , ഇലക്ട്രോണിക് സിറ്റിയിൽ പ്രവർത്തിക്കുന്ന പ്രധാന ഓഫീസ് കൂടാതെ, ഇൻഡ്യയിൽ തന്നെ ഒൻപത് സോഫ്റ്റ്‌വേർ ഉല്പാദന കേന്ദ്രങ്ങളും, ഇരുപതു വിദേശ രാജ്യങ്ങളിലായി, മുപ്പതോളം മറ്റോഫീസുകളും പ്രവർത്തിക്കുന്നു.
2006 സാമ്പത്തിക വർഷത്തിൽ ഇൻഫോസിസിന്റെ വാർഷിക വിറ്റുവരവ് 2.15 ബില്യൺ യൂ എസ് ഡോളറിനു മുകളിലായിരുന്നു.
160,027 തൊഴിലാളികൾ ജോലി ചെയ്യുന്ന ഇൻഫോസിസ്, ഇൻഡ്യയിലെ ഏറ്റവും വലിയ ഐ റ്റി കമ്പനികളിലൊന്നും, ബാംഗ്ലൂരിലെ ഇൻഫോസിസ് ക്യാമ്പസ് ലോകത്തിലെ തന്നെ ഏറ്റവും വലിയ വിവര സാങ്കേതിക ക്യാമ്പസുകളിലൊന്നുമാണ്.
സോഫ്റ്റ്‌വേർ രംഗത്തു ജോലി ചെയ്തിരുന്ന ഏഴു പേർ : എൻ ആർ നാരായണ മൂർത്തി, നന്ദൻ നിലെകാനി , എൻ എസ് രാഘവൻ, എസ് ഗോപാലകൃഷ്ണൻ ‍, എസ് ഡി ഷിബുലാൽ, കെ ദിനേശ്, അശോക് അറോറ എന്നിവർ ചേർന്നാണ് 1981 ജൂലൈ രണ്ടാം തീയതി ഇൻഫോസിസിനു രൂപം കൊടുത്തത്‌ .
തന്റെ ഭാര്യ സുധാ മൂർത്തിയിൽ നിന്നും കടം മേടിച്ച പതിനായിരം രൂപയായിരുന്നു മൂർത്തിയുടെ മൂലധനം.
“ഇൻഫോസിസ് കൺസൾട്ടന്റ്സ് പ്രൈവറ്റ് ലിമിറ്റഡ്“ എന്ന പേരിൽ രൂപം കൊണ്ട കമ്പനിയുടെ ആദ്യത്തെ രെജിസ്റ്റേഡ് ഓഫീസ് മുംബയിൽ രാഘവന്റെ വീട്ടിലായിരുന്നു.
1983 ൽ ഇൻഫോസിസിന് അമേരിക്കയിൽ നിന്നുള്ള ഡാറ്റാ ബേസിക്സ് കോർപ്പറേഷനെ (Data Basics Corporation) തങ്ങളുടെ ആദ്യത്തെ ക്ലൈന്റായി കിട്ടി.
1999 ൽ ഇൻഫോസിസിന് എസ് ഇ ഐ-സി എം എം ലെവൽ 5 (SEI-CMM), റാങ്കിങ്ങ് കിട്ടുകയും, NASDAQ ൽ ലിസ്റ്റ് ചെയ്യപ്പെടുന്ന ആദ്യത്തെ ഇൻഡ്യൻ കമ്പനി ആയി മാറുകയും ചെയ്തു.
2001 ൽ ബിസിനസ് റ്റുഡേ മാസിക ഇൻഫോസിസിനെ 'ബെസ്റ്റ് എമ്പ്ലോയർ ഓഫ് ഇൻഡ്യ' എന്നു റേറ്റ് ചെയ്യുകയും 2002 ൽ ബിസിനസ് വേൾഡ് 'ഇൻഡ്യയിലെ ഏറ്റവും ബഹുമാനിക്കപ്പെടുന്ന കമ്പനി' ആയി വിലയിരുത്തുകയും ചെയ്തു.
നാഴികക്കല്ലുകൾ 1981 : ജുലൈ 2 നു കമ്പനി സ്ഥാപിക്കപ്പെട്ടു.
1987 : ആദ്യത്തെ അന്താരാഷ്ട്ര ഓഫീസ്, അമേരിക്കയിൽ കാലിഫോർണിയയിലെ ഫ്രീമണ്ടിൽ(Fremont).
ഇപ്പോളിത് അമേരിക്കയിലെ ഹെഡ്‌ക്വാർട്ടേഴ്സാണ്.
1992 : ഇൻഡ്യയിലെ ഒരു പബ്ലിക് ലിമിറ്റഡ് കമ്പനി ആയി മാറി.
1996 : യൂറോപ്പിലെ ആദ്യത്തെ ഓഫീസ് യൂ കെ യിലെ മിൽട്ടൺ കെയിൻസിൽ.
1997 : കാനഡയിലെ ടൊറാന്റോയിൽ ഓഫീസ് 1999 : Nasdaq ൽ ലിസ്റ്റ് ചെയ്യപ്പെട്ടു - ഒരു വിദേശ ഓഹരി വിപണിയിൽ വ്യാപാരം ചെയ്യുന്ന ആദ്യ ഇന്ത്യൻ സ്ഥാപനമായി മാറി.
2000 : ഫ്രാൻസിലും ഹോങ്കോങ്ങിലും ഓഫീസുകൾ തുറന്നു.
2001 : യു. എ. ഇ.
യിലും അർജന്റീനയിലും ഓഫീസുകൾ 2002 : നെതർലന്റ്സിലും സിങ്കപ്പൂരും സ്വിറ്റ്സർലന്റിലും ഓഫീസുകൾ തുറന്നു.
2002 : പ്രൊജിയോൺ എന്ന പേരിൽ ഇൻഫോസിസിന്റെ ബി പി ഓ (ബിസിനസ് പ്രോസസ്സ് ഔട്ട്സോഴ്സിങ്ങ് )ആരംഭിച്ചു.
2003 : ഓസ്‌ട്രേലിയയിലെ ‘എക്സ്പേർട്ട് ഇൻഫോമേഷൻ സർവീസസ് പ്രൈവറ്റ് ലിമിറ്റഡ്‘ എന്ന കമ്പനിയെ ഏറ്റെടുക്കുകയും (Expert) ‘ഇൻഫോസിസ് ഓസ്‌ട്രേലിയ‘ എന്നു പുനർ നാമകരണം ചെയ്യുകയും ചെയ്തു.
2004 : യൂ എസിലെ റ്റെക്സാസിൽ ഇൻഫോസിസ് കൺസൾട്ടിങ്ങ് എന്ന സബ്സിയഡിറി ആരംഭിച്ചു.
2006 : ജുലൈ 2 നു ഇൻഫോസിസ് 25 ആം വാർഷികം ആഘോഷിച്ചു.
2006 : ഓഗസ്റ്റ് 20 ന് എൻ ആർ നാരായണ മൂർത്തി എക്സിക്യൂട്ടീവ് ചെയർമാൻ സ്ഥാനത്തു നിന്നു വിരമിച്ചു.
2006 : സിറ്റിബാങ്കിന്റെ കൈവശമുണ്ടായിരുന്ന പ്രോജിയോണിന്റെ 23 % ഷെയറുകൾ കൂടി ഇൻഫോസിസ് വാങ്ങിച്ചതോടെ നൂറു ശതമാനം ഇൻഫോസിസ് സബ്സിയഡിറി ആയ പ്രോജിയോൺ, ഇൻഫോസിസ് ബി പി ഓ ലിമിറ്റഡ് എന്നു നാമകരണം ചെയ്യപെട്ടു.
2009 : ജീവനക്കാരുടെ എണ്ണം ഒരു ലക്ഷം കവിഞ്ഞു 2010 : വരുമാനം $5 ബില്ല്യൺ കവിഞ്ഞു.
2012 : സെപ്റ്റംബർ 10 ന് സൂറിച്ച് ആസ്ഥാനമായുള്ള ലോഡ്സ്റ്റോൺ എന്ന കമ്പനിയെ ഏറ്റെടുത്തു.
ഏകദേശം 1950 കോടിയുടേതാണ് ഇടപാട്.
ഇൻഫോസിസിന്റെ ഇടപാടുകാരുടെ എണ്ണം 700ൽ നിന്ന് 900ലേക്ക് ഉയരാൻ സഹായകമാകും.
2012 : വരുമാനം $7 ബില്ല്യൺ കവിഞ്ഞു.
2013 : ന്യു യോർക്ക് സ്റ്റോക്ക് എക്സ്ചേയ്ഞ്ച്, യുറൊനെക്സ്റ്റ് ലണ്ടൻ, പാരീസ് എക്സ്ചേയ്ഞ്ചുകളിൽ വ്യാപാരം ചെയ്യപ്പെട്ടു 2017 : ഇൻഫോസിസ് ലിമിറ്റഡിന്റെ സബ്‌സിഡറി ആയ ഇൻഫോസിസ് ബിപിഒ, ഇൻഫോസിസ് ബിപിഎം എന്ന പുതിയ പേരു സ്വീകരിച്ചു.
2017 : ഡിസംബർ ഇത്‌ പുതിയ സിഇഒ ആയി സലിൽ പരേഖിനെ പ്രഖ്യാപിച്ചു.
2018  ജനുവരി 2 മുതൽ സലിൽ ചുമതല ഏൽ്കും.
2018 : ജനുവരി 2 ന് സലിൽ പരേഖ് പുതിയ സിഇഒ ആയി ചുമതലയേറ്റു 2019 : ജനുവരിയിൽ  അമേരിക്ക ആസ്ഥാനമായ വൂങ് ഡൂഡി എന്ന സ്ഥാപനം ഏറ്റെടുക്കാൻ തീരുമാനിച്ചു 2019 : ഏപ്രിൽ- നെതര്ലാന്ഡ്  ആസ്ഥാനമായ സ്റ്റേറ്റെർ എൻ വി എന്ന സ്ഥാപനം ഏറ്റെടുക്കാൻ തീരുമാനിച്ചു 2020 : ഫെബ്രുവരിയിൽ  അമേരിക്ക ആസ്ഥാനമായ സിംപ്ലസ്  എന്ന സ്ഥാപനം ഏറ്റെടുക്കാൻ തീരുമാനിച്ചു ഇതര പ്രവർത്തന മേഖലകൾ ഇൻഫോസിസ് ഫൌണ്ടേഷൻ
ആരോഗ്യ പരിപാലനം, സാമൂഹിക പുനരധിവാസം, ഗ്രാമങ്ങളുടെ ഉന്നതി, വിദ്യാഭ്യാസം , കല, സംസ്കാരം എന്നീ മേഖലകളിലെ പ്രവർത്തനം ലക്ഷ്യമിട്ട് 1996 ൽ കർണ്ണാടകയിൽ ഇൻഫോസിസ് ഫൌണ്ടേഷൻ സ്ഥാപിക്കപ്പെട്ടു .
ഇൻഫോസിസ് ചെയർമാൻ നാരായണമൂർത്തിയുടെ ഭാര്യ സുധാ മൂർത്തിയുടെ നേതൃത്വത്തിലുള്ള ഈ ഫൌണ്ടേഷൻ തമിഴ്‌നാട് , ആന്ധ്രാപ്രദേശ് , മഹാരാഷ്ട്ര , ഒറീസ്സ , പഞ്ചാബ് എന്നിവിടങ്ങളിൽ പ്രവർത്തിക്കുന്നു.
ഇൻ‌സ്റ്റെപ് പ്രമാണം:Infosys.
InStep.
Logo.jpg
ലോകത്തിന്റെ നാനാഭാഗത്തു നിന്നുള്ള യൂണിവേഴ്സിറ്റി വിദ്യാർത്ഥികൾക്ക് ഇന്റേൺഷിപ്പ് ചെയ്യാൻ അവസരമൊരുക്കുന്ന സ്ഥാപനമാണിത് .
ബാംഗ്ലൂരിലെ ഇലക്ട്രോണിക് സിറ്റിയിൽ ഇന്റേൺഷിപ് ചെയ്യുന്ന വിദ്യാർത്ഥികൾ പ്രവൃത്തി പരിചയം നേടുന്നതോടൊപ്പം തന്നെ കമ്പനിയുടെ മൂല്യങ്ങൾ നേരിട്ടറിയുകയും, അതു വഴി കമ്പനിയുടെ പ്രതിച്ഛായ വർദ്ധിക്കുകയും ചെയ്യുന്നു.
ക്യാച് ദെം യങ്ങ് പ്രോഗ്രാം(Catch them Young)
നഗരത്തിലെ യുവജനങ്ങൾക്കു ചെറുപ്പത്തിൽ തന്നെ വിവര സാങ്കേതിക മേഖലയുമായി നേരിട്ടടുത്തിടപഴകാൻ അവസരം നൽകുക എന്ന ഉദ്ദേശത്തോടെ 1997 ൽ ആരംഭിച്ച ഈ പദ്ധതി, മധ്യവേനലവധി ക്കാലത്തു വിദ്യാർത്ഥികളെ പങ്കെടുപ്പിച്ച് തൊഴിൽ പരിചയ പരിപാടികളും മറ്റും നടത്തുന്നു.
കമ്പ്യൂട്ടർ സയൻസിലും, വിവര സാങ്കേതിക വിദ്യാ രംഗത്തും താൽപ്പര്യവും അറിവും ഉണ്ടാക്കുക എന്ന ലക്ഷ്യത്തോടെ നടത്തുന്ന ഈ പദ്ധതി പ്രധാനമായും IX ആം ക്ലാസ്സിൽ പഠിക്കുന്ന കുട്ടികളെയാണു ലക്ഷ്യം വയ്ക്കുന്നത്.
വാർട്ടൺ ഇൻഫോസിസ് ബിസിനസ് ട്രാൻ‌സ്‌ഫോമേഷൻ അവാർഡ്(Wharton Infosys Business Transformation Award)
യൂണിവേഴ്സിറ്റി ഓഫ് പെൻസിൽ‌വേനിയയുടെ വാർട്ടൺ ബിസിനസ് സ്കൂളും , ഇൻഫോസിസും ചേറ്ന്നു 2002 ൽ ഏർപ്പെടുത്തിയ റ്റെക്നോളജി അവാർഡാണിത് .
വിവര സാങ്കേതിക വിദ്യ ഉപയോഗിച്ച് തങ്ങളുടെ ബിസിനസ്സിലോ സമൂഹത്തിലോ മാറ്റം വരുത്തുന്ന വ്യക്തികളെയോ സംരംഭങ്ങളെയോ ആദരിക്കുന്നതിനും അംഗീകരിക്കുന്നതിനും ലക്ഷ്യമിട്ടുള്ളതാണിത്.
സാംസങ്ങ് (Samsung), ഏമസോൺ.
കോം ( amazon.com), ആർ ബി എസ് (R.B.S), ഐ എൻ ജി ഡിറെക്റ്റ് (ING Direct) എന്നിവരാണു മുൻ വർഷങ്ങളിലെ ജേതാക്കൾ.
ആഗോള ഓഫീസുകൾ അമേരിക്കാസ്
ക്യാനഡ : റ്റൊറന്റോ
യൂഎസ് എ : അറ്റ്ലാന്റ ( ജോർജിയ ), ബെൽവ്യൂ ( വാഷിംഗ്‌ടൺ ), ബ്രിഡ്ജ്‌വാട്ടർ( ന്യൂ ജേഴ്സി ), ഷാലൊറ്റ് ( നോർത്ത് കരോളൈന ), ഡിട്രോയിറ്റ്( മിഷിഗൺ ), ഫ്രീമണ്ട് (കാലിഫോർണിയ), ഹൂസ്റ്റൺ( റ്റെക്സാസ് ), ലേയ്ക് ഫോറസ്റ്റ് ( കാലിഫോർണിയ ), ലൈൽ(ഇല്ലിനോയി), ന്യൂയോർക്ക് , ഫീനിക്സ് ( അരിസോണ ), പ്ലേയ്നോ( റ്റെക്സാസ് ), ക്വിൻസി( മസ്സാച്ചുസെറ്റ്സ് ), റെസ്റ്റൺ( വിർജീനിയ ) യൂറോപ്പ് ബെൽജിയം : ബ്രസ്സൽ‌സ് ഡെൻ‌മാർക് : കോപ്പൻ‌ഹേഗൻ ഫിൻലൻഡ് : ഹെൽ‌സിങ്കി ഫ്രാൻസ് : പാരീസ് ജർമനി : ഫ്രാങ്ക്ഫർട്ട്, സ്റ്റുട്ട്ഗർട്ട് ഇറ്റലി : മിലാനോ നോർവേ : ഓസ്ലോ നെതർലൻഡ്സ് : യൂട്രക്റ്റ് സ്പെയിൻ : മാഡ്രിഡ്, ബർഗോസ് സ്വീഡൻ : സ്റ്റോക്‌ഹോം സ്വിറ്റ്സർലാന്റ് : സൂറിച്ച് യൂ കെ : ക്യാനറി വാറ്ഫ്, ലണ്ടൻ ഏഷ്യാ പസിഫിക് ഇൻഡ്യ : ബാംഗ്ലൂർ , പൂനെ , ഹൈദരാബാദ് , ചെന്നൈ , ഭുവനേശ്വർ , മംഗലാപുരം , മൈസൂർ , മൊഹാലി , തിരുവനന്തപുരം ഓസ്‌ട്രേലിയ : മെൽബൺ , സിഡ്നി ചൈന : ബീജിങ്ങ് , ഷാങ്ഹായ് ഹോങ്കോങ് : ഹോങ്കോങ് ജപ്പാൻ : ടോക്കിയോ മൗറീഷ്യസ് : മൗറീഷ്യസ് യു.എ.ഇ.
: ഷാർജ വിവാദങ്ങൾ
ഇൻഫോസിസിൽ കമ്മ്യൂണിക്കേഷൻസിന്റെയും പ്രോഡക്റ്റ് സെർവീസസിന്റെയും തലവനും ഡയറക്റ്റർ ബോർഡംഗവുമായിരുന്ന ഫനീഷ് മൂർത്തി തന്നെ ലൈംഗികമായി അപമാനിച്ചു എന്നാരോപിച്ച് രേകാ മാക്സിമൊവിച് എന്ന മുൻ ഇൻഫോസിസ് ജോലിക്കാരി 2002-ൽ ഇൻഫോസിസിനും ഫനീഷ് മൂർത്തിക്കുമെതിരെ കേസ് ഫയൽ ചെയ്തതോടെ ഇൻഫോസിസ് ആദ്യമായി ഒരു വിവാദത്തിൽ കുടുങ്ങി .
1999 ഒക്ടോബറിനും 2000 ഡിസംബറിനും ഇടയിലുണ്ടായ സംഭവങ്ങൾ പുറത്തറിഞ്ഞത്, 2002 ജൂണിൽ ഫനീഷ് മൂർത്തി രാജി വച്ചപ്പോൾ മാത്രമാണ്.
2003 മേയിൽ ഈ കേസ് കോടതിക്കു പുറത്ത് ഒത്തുതീർപ്പാക്കി.
ഇപ്പോൾ ഐഗേയ്റ്റ് ഗ്ലോബൽ എന്ന കമ്പനിയുടെ സി ഇ ഓ ആയ ഫനീഷ് മൂർത്തിക്കെതിരെ മറ്റൊരു മുൻ ഇൻഫോസിസ് ജോലിക്കാരിയായിരുന്ന ജെന്നിഫർ ഗ്രിഫ്ഫിത് ഫയൽ ചെയ്ത ലൈംഗിക പീഡന കേസും 2004 ൽ കോടതിക്കു പുറത്ത് ഒത്തുതീർപ്പാക്കപ്പെട്ടു.
മാക്സിമോവിച് കേസിൽ നിന്നു വ്യത്യസ്തമായി, ഈ ഒത്തുതീർപ്പിൽ ഇൻഫോസിസ് ഒത്തു തീർപ്പു തുകയുടെ ഓഹരി കൊടുക്കുകയോ ഒത്തു തീർപ്പിൽ ഒപ്പു വയ്ക്കുകയോ ചെയ്തില്ല.
അവലംബം 1 2 3 4 5 6 1 2 ↑ ↑ ↑ വിരമിച്ചു .
↑ ↑ Infosys Foundation ↑ InStep ↑ ↑ Phaneesh murthy case Infosys എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മേരി കോസ്റ്റ ഇംഗ്ലീഷ് വിലാസം https://ml.wikipedia.org/wiki/Mary_Costa
ഒരു അമേരിക്കൻ നടിയും ഗായികയുമായിരുന്നു മേരി കോസ്റ്റ (ജനനം: ഏപ്രിൽ 5, 1930) .
അവരുടെ ഏറ്റവും ശ്രദ്ധേയമായ ചലച്ചിത്ര നേട്ടം 1959-ൽ പുറത്തിറങ്ങിയ ഡിസ്നി ആനിമേറ്റഡ് ചിത്രമായ സ്ലീപ്പിംഗ് ബ്യൂട്ടിയിൽ പ്രിൻസസ് അറോറയ്ക്ക് ശബ്ദം നൽകിയതാണ്.
വാൾട്ട് ഡിസ്നിയുടെ ജീവിതകാലത്ത് സൃഷ്ടിക്കപ്പെട്ടതും 1999-ൽ ഡിസ്നി ലെജന്റ് ആയി നാമകരണം ചെയ്യപ്പെട്ടതുമായ മൂന്ന് ഡിസ്നി രാജകുമാരിമാർക്ക് ശബ്ദം നൽകിയ ജീവിച്ചിരിക്കുന്ന അവസാനത്തെ ശബ്ദനടിയാണ് അവർ .
2020-ലെ നാഷണൽ മെഡൽ ഓഫ് ആർട്സ് അവാർഡ്  അവർക്ക്  ലഭിച്ചിട്ടുണ്ട്.
ടെന്നസിയിലെ നോക്സ്‌വില്ലിലാണ് മേരി കോസ്റ്റ ജനിച്ചത്.
അവിടെയാണ് അവർ കുട്ടിക്കാലത്ത് ഭൂരിഭാഗവും താമസിച്ചിരുന്നത്.
ജോൺ (1875–1947), ഹേസൽ (1892–1993) എന്നിവരായിരുന്നു അവരുടെ മാതാപിതാക്കൾ.
ഇറ്റാലിയൻ വംശജയായ കോസ്റ്റ ഒരു ബാപ്റ്റിസ്റ്റ് കുടുംബത്തിലാണ് വളർന്നത്.
അവർ ആറാം വയസ്സിൽ സൺ‌ഡേ സ്കൂളിൽ ഏകാന്തഗീതം പാടിയിരുന്നു.
നോക്സ്‌വില്ലെ ഹൈസ്കൂളിലെ ഗായകസംഘത്തിലും അവർ പാടിയിരുന്നു.
മേരിയുടെ കൗമാരപ്രായത്തിൽ, അവരുടെ കുടുംബം കാലിഫോർണിയയിലെ ലോസ് ഏഞ്ചൽസിലേക്ക് താമസം മാറ്റിയിരുന്നു.
അവിടെ നിന്ന് അവർ ഹൈസ്കൂൾ വിദ്യാഭ്യാസം പൂർത്തിയാക്കി.
സതേൺ കാലിഫോർണിയയിലെ മുതിർന്ന ഹൈസ്കൂൾ വിദ്യാർത്ഥികൾക്കിടയിൽ നിന്ന് മികച്ച ശബ്ദത്തിന് മ്യൂസിക് സോറോറിറ്റി അവാർഡും അവർ നേടിയിരുന്നു.
ഹൈസ്കൂൾ വിദ്യാഭ്യാസത്തിനുശേഷം, പ്രശസ്ത നായ മാസ്ട്രോ ഗാസ്റ്റൺ ഉസിഗ്ലിയുടെ കൂടെ പഠിക്കാൻ അവർ ലോസ് ഏഞ്ചൽസ് കൺസർവേറ്ററി ഓഫ് മ്യൂസിക്കിൽ ചേർന്നു.
1948 നും 1951 നും ഇടയിൽ, എഡ്ഗർ ബെർഗൻ, ചാർളി മക്കാർത്തി എന്നിവരോടൊപ്പം ബെർഗൻ റേഡിയോ ഷോയിൽ അവർ പ്രത്യക്ഷപ്പെട്ടു.
യു‌സി‌എൽ‌എയിലെ കച്ചേരികളിൽ ഡീൻ മാർട്ടിനും ജെറി ലൂയിസിനുമൊപ്പം അവർ പാടുകയും ലക്സ് റേഡിയോ തിയേറ്ററിനായി നിരവധി പരസ്യങ്ങൾ  ചെയ്യുകയും ചെയ്തു.
1952-ൽ, തന്റെ ഭാവി ഭർത്താവും സംവിധായകനുമായ ഫ്രാങ്ക് ടാഷ്‌ലിനുമൊത്തുള്ള ഒരു പാർട്ടിയിൽ , ഡിസ്‌നീയുടെ ദി സ്ലീപ്പിംഗ് ബ്യൂട്ടി  (1959) എന്ന ചിത്രത്തിലെ ഡിസ്‌നിയുടെ പ്രിൻസസ് അറോറ, എന്ന കഥാപാത്രത്തിനായി അവർ ഓഡിഷനിൽ പങ്കെടുത്തു.
ഓഡിഷന് ശേഷം മണിക്കൂറുകൾക്കുള്ളിൽ വാൾട്ട് ഡിസ്‌നി അവരെ നേരിട്ട് വിളിച്ച് അവരെ തെരഞ്ഞെടുത്തതായി അറിയിക്കുകയുണ്ടായി.
1958-ൽ, കാർമെൻ ഡ്രാഗൺ നടത്തിയ ഹോളിവുഡ് ബൗളിലെ ഒരു ഗാല കച്ചേരിയിൽ എലിസബത്ത് ഷ്വാർസ്‌കോഫിന് പകരക്കാരിയായി കോസ്റ്റയെ ക്ഷണിച്ചു.
ആ പ്രകടനത്തിൽ നിന്നുള്ള മികച്ച അവലോകനങ്ങൾക്ക് നന്ദിയായി പ്രശസ്ത ജർമ്മൻ നിർമ്മാതാവ് കാൾ എബർട്ട് ലോസ് ഏഞ്ചൽസ് ഗിൽഡ് ഓപ്പറയിൽ അവർക്ക് ആദ്യമായി അരങ്ങേറ്റം കുറിക്കാൻ അവസരം ലഭിച്ച ഓപ്പറാറ്റിക് പ്രൊഡക്ഷനായ ദി ബാർട്ടേർഡ് ബ്രൈഡിൽ പ്രധാന ഗാനം പാടാൻ അവരെ ക്ഷണിച്ചു.
എബർട്ട് പിന്നീട് അവരെ ഓപ്പറയുടെ പ്രഥമപ്രദർശനം നടത്തിയ  ഗ്ലിൻഡബോൺ ഫെസ്റ്റിവലിൽ പങ്കെടുക്കാൻ ആവശ്യപ്പെട്ടു.
ലോകമെമ്പാടുമുള്ള വേദികളിൽ 44 ഓപ്പറ വേഷങ്ങൾ കോസ്റ്റ അവതരിപ്പിച്ചതിൽ മെട്രോപൊളിറ്റൻ ഓപ്പറയിലെ ജൂൾസ് മാസനെറ്റിന്റെ മനോൺ, ലണ്ടനിലെ റോയൽ ഓപ്പറ ഹൗസിലെ ലാ ട്രാവിയാറ്റയിലെ വയലറ്റ, മോസ്കോയിലെ ബോൾഷോയിയിലും , 1959-ൽ ലിയോനാർഡ് ബേൺസ്റ്റൈന്റെ കാൻഡൈഡിന്റെ ലണ്ടൻ പ്രീമിയറിൽ കുനെഗോണ്ടെ എന്നിവയും ഉൾപ്പെടുന്നു.
1961-ൽ, ആർ‌സി‌എയ്‌ക്കായി, അവർ അന്ന മോഫോയ്ക്കും റിച്ചാർഡ് ടക്കറിനും എതിരെ, എറിക് ലീൻസ്‌ഡോർഫ് നയിച്ച ഗായകസംഘത്തിൽ റോം ഓപ്പറ ഹൗസ് ഓർക്കസ്ട്രയോടൊപ്പം .
ലാ ബോഹെമിൽ മുസെറ്റ റെക്കോർഡ് ചെയ്തു.
1953-ൽ മേരി കാർട്ടൂണിസ്റ്റും തിരക്കഥാകൃത്തുമായ ഫ്രാങ്ക് ടാഷ്ലിനെ വിവാഹം കഴിച്ചെങ്കിലും 1966-ൽ അവർ വിവാഹമോചനം നേടി.
2014-ൽ അഭിനയത്തിൽ നിന്ന് വിരമിച്ച കോസ്റ്റ, തന്റെ പിന്നീടുള്ള വർഷങ്ങൾ കുട്ടികളെയും കൗമാരക്കാരെയും പ്രചോദനം നൽകുന്നതിനായി സമർപ്പിച്ചു  കൊണ്ട് രാജ്യത്തുടനീളമുള്ള സ്കൂളുകളിലും കോളേജുകളിലും പ്രചോദനാത്മക പ്രഭാഷണങ്ങൾ നടത്തി.
കുട്ടികളെ ദുരുപയോഗം ചെയ്യുന്നത് തടഞ്ഞതിനുള്ള ഒരു സെലിബ്രിറ്റി കൂടിയാണ് അവർ.
ഡിസ്നിക്കുവേണ്ടി അവർ തുടർന്നും പ്രമോഷണൽ പരിപാടികളിൽ പങ്കെടുക്കുന്നു.
ഏറ്റവും ഒടുവിൽ സ്ലീപ്പിംഗ് ബ്യൂട്ടിയുടെ ബ്ലൂ-റേ റിലീസിനും സിനിമയുടെ 50-ാം വാർഷികത്തിനും അവർ പങ്കെടുത്തു.
1989-ൽ, ലിസിയ അൽബനീസ് പുച്ചിനി ഫൗണ്ടേഷന്റെ ലൈഫ് ടൈം അച്ചീവ്മെന്റ് അവാർഡ് അവർക്ക് ലഭിച്ചു.
ഡിസ്നി അവരുടെ ആനിമേറ്റഡ് സിനിമകളുടെ വീഡിയോ കാസറ്റ് പതിപ്പുകൾ പുറത്തിറക്കാൻ തുടങ്ങിയപ്പോൾ, അവരുടെ പ്രകടനങ്ങൾക്ക് റോയൽറ്റിക്ക് വേണ്ടി കേസ് ഫയൽ ചെയ്ത മൂന്ന് നടിമാരിൽ ഒരാളായിരുന്നു കോസ്റ്റ; 1989-ൽ കോസ്റ്റ കേസ് ഫയൽ ചെയ്ത സമയത്തെ ലേഡി ആൻഡ് ദി ട്രാംപ് (1955) എന്ന ചിത്രത്തിലെ പെഗ്ഗി ലീ എന്നകഥാപാത്രത്തിന് വേണ്ടിയുള്ള റോയൽറ്റി കേസിൽ 1990 ഏപ്രിലിൽ അവർ കേസ് ജയിക്കുകയുണ്ടായി.
1990 ഡിസംബറിൽ സിൻഡ്രെല്ലയിലെ ഐലീൻ വുഡ്സ് (1950) ന്റെ  റോയൽറ്റികേസ് ഫയൽ ചെയ്തു.
2001-ൽ അറോറയുടെ ശബ്ദത്തിന് കോസ്റ്റയ്ക്ക് പകരം ശബ്ദ നടി ജെന്നിഫർ ഹെയ്ൽ എത്തി.
1999 നവംബറിൽ, അവർക്ക് ഡിസ്നി ലെജൻഡ്സ് അവാർഡ് ലഭിച്ചു.
ഇപ്പോൾ ഡിസ്നി സ്റ്റുഡിയോയുടെ പ്രവേശന കവാടത്തിൽ ഡിസ്നി ലെജൻഡ്സ് പ്ലാസയുടെ ആംശികമായി അവരുടെ കൈമുദ്രകൾ   സ്ഥാപിച്ചിട്ടുണ്ട്.
2000-ൽ അമേരിക്കൻ ലംഗ് അസോസിയേഷൻ അവരെ ടെന്നസി വുമൺ ഓഫ് ഡിസ്റ്റിംഗ്ഷനായി തിരഞ്ഞെടുത്തു.
2001 ഏപ്രിലിൽ, 20-ാം നൂറ്റാണ്ടിലെ വിശിഷ്ട വെർഡി പ്രകടനങ്ങൾക്ക് മെട്രോപൊളിറ്റൻ ഓപ്പറ ഗിൽഡ് അവരെ ആദരിച്ചു.
2003-ൽ പ്രസിഡന്റ് ജോർജ്ജ് ഡബ്ല്യു. ബുഷ് അവരെ നാഷണൽ കൗൺസിൽ ഓൺ ദി ആർട്‌സിൽ നിയമിച്ചു, അവിടെ അവർ 2007 വരെ സേവനമനുഷ്ഠിച്ചു.
2007 ഡിസംബറിൽ, ടെന്നസിയിലെ ജെഫേഴ്സൺ സിറ്റിയിലുള്ള കാർസൺ-ന്യൂമാൻ കോളേജ് അവർക്ക് ഓണററി ഡോക്ടർ ഓഫ് ഫൈൻ ആർട്‌സ് ബിരുദം നൽകി ആദരിച്ചു.
2007 നവംബർ 2-ന്, അവരെ നോക്‌സ്‌വില്ലെ ഓപ്പറ ഹാൾ ഓഫ് ഫെയിമിൽ ഉൾപ്പെടുത്തി.
നേരത്തെ, 1978-ൽ വയലറ്റ ഇൻ ലാ ട്രാവിയാറ്റ എന്ന പേരിൽ അവർ നോക്‌സ്‌വില്ലെ ഓപ്പറ സീസൺ ആരംഭിച്ചിരുന്നു.
സ്ലീപ്പിംഗ് ബ്യൂട്ടിയുടെ റോൾ കോസ്റ്റയ്ക്ക് ലഭിക്കുന്നു
2008-ലെ പോൾ ഓ'ഗ്രേഡി ഷോയിലെ ഒരു അഭിമുഖത്തിൽ, 1952-ൽ വാൾട്ട് ഡിസ്നിയുടെ ഓഡിഷൻ നടത്താൻ തന്നോട് ആവശ്യപ്പെട്ട രാത്രിയെ കുറിച്ച് മേരി ഓർമ്മിക്കുന്നു.
അവൾ ഒരു അത്താഴവിരുന്നിൽ പിയാനോയ്ക്ക് ചുറ്റും പാടുകയായിരുന്നു, അപ്പോൾ വാൾട്ടർ ഷുമാൻ (മാറ്റപ്പെടുന്നതിന് മുമ്പ് സിനിമയുടെ യഥാർത്ഥ സംഗീതസംവിധായകൻ) അവളെ സമീപിച്ചു.
“‘നിങ്ങളെ ഞെട്ടിക്കാൻ ഞാൻ ആഗ്രഹിക്കുന്നില്ല, പക്ഷേ നാളെ 10 മണിക്ക് വാൾട്ട് ഡിസ്നി സ്റ്റുഡിയോയിൽ ഓഡിഷൻ നടത്താമോ?’
എന്ന് അദ്ദേഹം എന്നോട് ചോദിച്ചു,
‘എനിക്ക് കഴിയുമോ?!’
എന്ന് ഞാൻ അദ്ദേഹത്തോട് ചോദിച്ചു”
— മേരി കോസ്റ്റ
പിറ്റേന്ന് രാവിലെ ആളുകൾ നിറഞ്ഞ ഒരു സൗണ്ട് ബൂത്തിൽ താൻ എങ്ങനെ ഓഡിഷനിൽ എത്തി എന്നതിനെക്കുറിച്ച് മേരി സംസാരിച്ചുകൊണ്ടിരുന്നു, അവളുടെ തെക്കൻ ഉച്ചാരണത്തെക്കുറിച്ച് അവർ ആശങ്ക പ്രകടിപ്പിക്കുന്നതുവരെ അത് നന്നായി നടന്നു.
കുറച്ച് ചർച്ചകൾക്ക് ശേഷം, കഥാപാത്രത്തിന് കൂടുതൽ ഇംഗ്ലീഷ് ഉച്ചരിക്കാൻ അവളെ പരിശീലിപ്പിക്കാമെന്ന് അവർ സമ്മതിച്ചു.
അടുത്ത ദിവസം, വാൾട്ട് ഡിസ്നിയിൽ നിന്ന് രാജകുമാരി അറോറയുടെ വേഷം തനിക്ക് ലഭിച്ചുവെന്ന് അറിയിച്ചുകൊണ്ട് ഒരു ഫോൺ കോൾ ലഭിച്ചു, .
മേരിയെ കണ്ടെത്തുന്നതുവരെ അറോറയുടെ ശബ്ദത്തിനായുള്ള അന്വേഷണം 3 വർഷം നീണ്ടുനിന്നു, ഉയർന്ന റാങ്കുകളിൽ പാടാനുള്ള സ്വാഭാവിക കഴിവ് കൊണ്ടാണ് അവളെ തിരഞ്ഞെടുത്തതെന്ന് അവൾ വിശ്വസിച്ചു.
ജനപ്രിയവും ക്ലാസിക്കൽ ശബ്ദവും കലർന്ന ഒരു ഗാനം വാൾട്ട് തിരയുകയാണെന്നും രണ്ടും തനിക്ക് കഴിയുമെന്നും അവർ പറഞ്ഞു.
സ്ലീപ്പിംഗ് ബ്യൂട്ടിയുടെ റെക്കോർഡിംഗ്
ഓറോറ എന്ന കഥാപാത്രത്തെ അവതരിപ്പിക്കുമ്പോൾ മേരിക്ക് വെറും 22 വയസ്സ് മാത്രമേ ഉണ്ടായിരുന്നുള്ളൂ.
1952 ൽ തന്നെ സ്ലീപ്പിംഗ് ബ്യൂട്ടിയുടെ റെക്കോർഡിംഗ് ആരംഭിച്ചു, പക്ഷേ പൂർത്തിയാക്കാൻ പതിവിലും കൂടുതൽ സമയമെടുത്തു.
കാരണം 1950 കളിൽ, ഡിസ്നിലാൻഡ് തുറക്കുന്നതിലും വികസിപ്പിക്കുന്നതിലും വാൾട്ട് വളരെയധികം ശ്രദ്ധ കേന്ദ്രീകരിച്ചു.
ചില സമയങ്ങളിൽ അദ്ദേഹത്തിന്റെ ശ്രദ്ധ മറ്റെവിടെയോ ആയിരുന്നെങ്കിലും, അദ്ദേഹം സിനിമയിൽ വളരെയധികം ശ്രദ്ധ കേന്ദ്രീകരിച്ചു, മേരി അത് തന്റെ പ്രിയപ്പെട്ടവയിൽ ഒന്നാണെന്ന് വിശ്വസിച്ചു.
ഡിസ്നി ആദ്യമായി പരീക്ഷിച്ചുകൊണ്ടിരുന്ന സൂപ്പർ ടെക്നിറാമ 70 വൈഡ്സ്ക്രീൻ വശം ഉൾപ്പെടെ, സാങ്കേതികവിദ്യയിലെ പുതിയ കണ്ടുപിടുത്തങ്ങൾ സിനിമയിൽ ചേർക്കാൻ കുറച്ച് സമയമെടുത്തു.
വർഷങ്ങളായി വാൾട്ട് ഡിസ്‌നിക്കൊപ്പം പ്രവർത്തിച്ച സമയത്തെക്കുറിച്ചും ചരിത്രത്തിലെ അത്തരമൊരു ക്ലാസിക് സിനിമയുടെ ഭാഗമാകാൻ കഴിഞ്ഞതിലുള്ള തന്റെ സന്തോഷത്തെക്കുറിച്ചും കോസ്റ്റ സ്നേഹപൂർവ്വം സംസാരിച്ചു.
റെക്കോർഡിംഗ് സമയത്ത്, ഒരു ഗായികയാകാനുള്ള തന്റെ സ്വപ്നത്തെക്കുറിച്ച് വാൾട്ടും താനും ഒരു സംഭാഷണം നടത്തി.
വാൾട്ട് അവളോട് പറഞ്ഞു:
“മേരി, [നിങ്ങളുടെ സ്വപ്നം] സാക്ഷാത്കരിക്കാൻ നിങ്ങൾക്ക് 3 ഡി'കൾ കൂടി ആവശ്യമാണ്. സമർപ്പണം, ദൃഢനിശ്ചയം, അച്ചടക്കം. നിങ്ങൾ ഒന്ന് ഉപേക്ഷിച്ചാൽ, അത് നടക്കില്ല.”
— വാൾട്ട് ഡിസ്‌നി
മലെഫിസെന്റിന്റെ ശബ്ദമെന്ന നിലയിൽ എലീനർ ഓഡ്‌ലിയുടെ പ്രവർത്തനത്തെയും മേരി പ്രശംസിച്ചു.
പോൾ ഒ'ഗ്രാഡി ഷോയിലെ അതേ അഭിമുഖത്തിൽ, എലീനർ തന്റെ ഭാഗങ്ങൾ റെക്കോർഡുചെയ്യുന്നത് കേൾക്കാൻ വേണ്ടി താനും മറ്റ് ശബ്ദ അഭിനേതാക്കളും ബൂത്തിലേക്ക് ഒളിച്ചോടാറുണ്ടെന്ന് അവർ പറഞ്ഞു.
സ്ലീപ്പിംഗ് ബ്യൂട്ടിയുടെ പ്രീമിയർ
ഡിസ്നിയുടെ സിൽവർ ഏജിന്റെ ഭാഗമായ പുതിയ ചിത്രത്തെക്കുറിച്ച് ആളുകളെ ആവേശഭരിതരാക്കുന്നതിനായി, ഡിസ്നിലാൻഡിന്റെ കേന്ദ്രബിന്ദുവിന് വാൾട്ട്, അത് റിലീസ് ചെയ്യുന്നതിന് മുമ്പുതന്നെ, അതിന്റെ പേര് നൽകി.
1955 ജൂലൈയിൽ ഡിസ്നിലാൻഡ് തുറന്നു, സ്ലീപ്പിംഗ് ബ്യൂട്ടിയുടെ കൊട്ടാരം അതിന്റെ മധ്യഭാഗത്തായിരുന്നു.
1959 ജനുവരി 29 ന് മാത്രമാണ് സ്ലീപ്പിംഗ് ബ്യൂട്ടി പുറത്തിറങ്ങിയത്.
റിലീസ് ചെയ്ത സമയത്ത് ബോക്സ് ഓഫീസിൽ നിന്ന് ഈ ചിത്രം 51.6 മില്യൺ യുഎസ് ഡോളർ മാത്രമാണ് നേടിയത്.
അക്കാലത്ത്, ഡിസ്നിയുടെ മറ്റ് ചിത്രങ്ങളായ സ്നോ വൈറ്റ് ആൻഡ് ദി സെവൻ ഡ്വാർഫ്സ് ($418 മില്യൺ), സിൻഡ്രെല്ല ($264 മില്യൺ) എന്നിവയുമായി താരതമ്യപ്പെടുത്തുമ്പോൾ, അത് അത്ര മികച്ചതായിരുന്നില്ല.
എന്നിരുന്നാലും, 1959 ൽ പുറത്തിറങ്ങിയ മറ്റ് ചിത്രങ്ങളുമായി സ്ലീപ്പിംഗ് ബ്യൂട്ടിയെ താരതമ്യം ചെയ്യുമ്പോൾ, ആ വർഷത്തെ ഏറ്റവും കൂടുതൽ കളക്ഷൻ നേടിയ ചിത്രമെന്ന നിലയിൽ ഇത് പത്താം സ്ഥാനത്തെത്തി.
വർഷങ്ങൾക്ക് ശേഷം വീണ്ടും റിലീസ് ചെയ്തതോടെ ചിത്രം കൂടുതൽ ശ്രദ്ധ നേടി.
ഈ ചിത്രത്തിന്റെ പ്രീമിയർ മേരിയുടെ വിജയകരമായ കരിയറിലെ ശേഷിക്കുന്ന കാലഘട്ടത്തിന് ഒരു പ്രധാന ഉത്തേജകമായിരുന്നു.
ഡിസ്‌നിക്ക് ശേഷമുള്ള മേരി കോസ്റ്റയുടെ കരിയർ
പ്രിൻസസ് അറോറ എന്ന കഥാപാത്രമായി തന്റെ കരിയർ ആരംഭിച്ചതിനുശേഷം മേരിക്ക് വളരെ ഫലപ്രദവും അർത്ഥവത്തായതുമായ ഒരു ജീവിതമുണ്ടായി.
1957-ൽ ജാക്ക് ബെന്നി പ്രോഗ്രാം, 1960-ൽ ദി ഫ്രാങ്ക് സിനാട്ര ടൈമെക്സ് ഷോ എന്നിവയുൾപ്പെടെ ജനപ്രിയ ടെലിവിഷൻ ഷോകളിൽ അവർ സ്വയം പ്രത്യക്ഷപ്പെടാൻ തുടങ്ങി.
1971-ലെ ക്രിസ്മസ് സ്‌പെഷ്യലിൽ ബിംഗ് ക്രോസ്ബിക്കൊപ്പം പാടാനും തുടങ്ങി.
1958-ൽ ഹോളിവുഡ് ബൗൾ ഗാല കച്ചേരിയിൽ അവർ പാടി.
അവിടെ റഷ്യൻ സംഗീതസംവിധായകനായ ഇഗോർ സ്ട്രാവിൻസ്കി അവരെ ശ്രദ്ധിച്ചു.
പ്യോട്ടർ ഇലിച്ച് ചൈക്കോവ്സ്കിയുടെ ദി സ്ലീപ്പിംഗ് ബ്യൂട്ടി ബാലെയിൽ ഇഗോർ വളരെയധികം ആകൃഷ്ടനായി.
വാൾട്ടും അങ്ങനെ തന്നെ.
ഈ യക്ഷിക്കഥയെ ആദ്യം പുനഃസൃഷ്ടിക്കാൻ വാൾട്ട് ആഗ്രഹിച്ചതിന്റെ പ്രധാന കാരണങ്ങളിലൊന്നായിരുന്നു ഈ ബാലെ.
കോസ്റ്റയ്ക്ക് ഇത് വളരെ പൂർണ്ണമായ ഒരു നിമിഷമായിരുന്നു.
സ്ട്രാവിൻസ്കിയുടെ ദി റേക്ക് പ്രോഗ്രസിന്റെ സാൻ ഫ്രാൻസിസ്കോ പ്രീമിയറിൽ അവർ ആനി ട്രൂലോവിനെ അവതരിപ്പിച്ചു.
1962-ൽ 34-ാമത് വാർഷിക അക്കാദമി അവാർഡുകളിൽ പാടിയതുപോലെ, മേരി ലൈവ് സ്റ്റേജുകളിൽ പാടുന്നത് തുടർന്നു.
1963-ൽ, പ്രസിഡന്റ് ജോൺ എഫ്. കെന്നഡിയുടെ സ്മാരകത്തിൽ പാടാൻ ജാക്കി കെന്നഡി അവരെ തിരഞ്ഞെടുത്തു.
അടുത്ത വർഷം, വെർഡിയുടെ ലാ ട്രാവിയാറ്റയിലൂടെ അവർ മെട്രോപൊളിറ്റൻ ഓപ്പറ കരിയറിൽ അരങ്ങേറ്റം കുറിച്ചു.
കോസ്റ്റ തന്റെ ജീവിതകാലത്ത് ലണ്ടനിലെ റോയൽ ഓപ്പറ ഹൗസിൽ 44-ലധികം ഓപ്പറകളിൽ പാടി.
റോം ഓപ്പറ ഹൗസ് ഓർക്കസ്ട്രയ്ക്കും കോറസിനും വേണ്ടി റെക്കോർഡിംഗ് നടത്തി.
ഒടുവിൽ 1978-ൽ കോസ്റ്റ സ്വന്തമായി നോക്‌സ്‌വില്ലെ സിവിക് ഓപ്പറ കമ്പനി ആരംഭിച്ചു.